पाएं अपने शहर की ताज़ा ख़बरें और फ्री ई-पेपरडाउनलोड करें
देश के अन्य भागों में स्थित कुछ अस्पतालों में कुछ दिनों से आग लगने की घटनाएं हो रही है उसी को देखते हुए शहर के प्रशासक वीपी सिंह बदनाेर की ओर से आग के मुद्दों पर सावधानी बरतने को कहा गया है। प्रशासक की ओर से कहा गया है कि अस्पतालों के मेन गेट और निकास वाले गेट पर किसी तरह का अवरूद्ध नहीं होना चाहिए। उन्होंने कहा कि अस्पतालों में भर्ती मरीजों को किसी तरह की कोई परेशानी नहीं होनी चाहिए। उन्होंने कहा कि अस्पतालों में ऑक्सीजन गैस की किसी तरह से कोई कमी नहीं होनी चाहिए और न ही गैस की किसी तरह की लीकेज होनी चाहिए। उन्होंने कहा कि ऑक्सीजन गैस का उपयोग करने के बाद अच्छी तरह से उसे बंद किया जाए ताकि किसी प्रकार की कोई दुर्घटना से बचाव हो सके। विभाग की ओर से शहर के सेक्टर-48 के अस्पताल में आग बुझाने वाले फायर हाइड्रेंटस की जांच करवाई गई है। इसी तरह सेक्टर-32 अस्पताल के आग बुझाने वाले यंत्रों की जांच की गई है।
एडवाइजर ने लायंस व रोटेरियन क्लब को कहा सेंटर खोले
प्रशासक के एडवाइजर मनोज परिदा की ओर से शहर के रोटेरियन क्लब और लॉयंस क्लब के पदाधिकारियों को कहा कि वे अपने इलाकों में कोविड केयर सेंटरों का निर्माण करें और संक्रमित मरीजों का इलाज किया जा सके। एडवाइजर ने सोशल मीडिया पर उद्योगपतियों से अपील की है कि वे अपने कारखाना परिसरों में ही कोविड केयर सेंटर बना कर अपने कर्मचारियों की देखभाल करें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn